Document ID: 31970R0537

Uredba Komisije (EGS) št. 537/70
z dne 23. marca 1970
o dovolitvi državam članicam, da sprejmejo ukrepe, ki odstopajo od nekaterih zahtev standardov kakovosti, za izvoz cvetočih čebulic ter stebelnih in koreninskih gomoljev v tretje države
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št 234/68 [1] z dne 27. februarja 1968 o vzpostavitvi skupne ureditve trga za živo drevje in druge rastline, čebulice, korenine in podobno, rezano cvetje ter okrasno listje,
ob upoštevanju Uredbe Sveta (EGS) št. 315/68 [2] z dne 12. marca 1968 o določitvi standardov kakovosti za cvetoče čebulice ter stebelne in koreninske gomolje, spremenjene z Uredbo (EGS) št. 448/69 [3], in zlasti člena 2(2) Uredbe;
ker v skladu s členom 2(2) Uredbe (EGS) št. 315/68 države članice lahko sprejmejo ukrepe, ki odstopajo od nekaterih zahtev standardov kakovosti, zato da bi izvozniki lahko izpolnili zahteve trga v nekaterih tretjih državah;
ker standardi kakovosti, določeni z Uredbo (EGS) št. 315/68, v nekaterih primerih ne omogočajo izpolnjevanja zahtev tretjih držav; ker se lahko državam članicam v primerih, ko so takšne zahteve trga stabilne in nespremenljive, za nedoločen čas dovoli, da jih izpolnjujejo;
ker so ukrepi, predvideni s to uredbo, v skladu z mnenjem Upravljalnega odbora za žive rastline,
SPREJELA NASLEDNJO UREDBO:
Člen 1
1. Državam članicam se dovoli, da sprejmejo določene ukrepe, ki odstopajo od standardov kakovosti, za izvoz naslednjih cvetočih čebulic ter stebelnih in koreninskih gomoljev v tretje države:
Freesia Ragioneri
Freesia Refracta Alba (bela kapska šmarnica)
Freesia Buttercup
Gladiola, velecvetna
Gladioli primulinus
Gladioli Heraut
Gladioli Papillon
Iris "Wedgwood"
Iris reticulata
Tulipa
Tulipa "Cordell Hull"
Tulipa "American Flag"
Tulipa "Montgomery"
2. Ukrepi odstopanja iz odstavka 1 se lahko sprejmejo samo v zvezi z velikostjo in pod pogoji ter v mejah, določenih v Prilogi.
Člen 2
Ta uredba začne veljati 1. junija 1970.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. marca 1970

Labels: 17
7
3
6
15